PM Modi Kashi Visit: पीएम मोदी ने गंगा आरती में हिस्सा लिया, काशी विश्वनाथ कॉरिडोर का किया लोकार्पण
प्रधानमंत्री नरेंद्र मोदी ने वाराणसी में देश को काशी विश्वनाथ कॉरिडोर की सौगात दी। प्रधानमंत्री मोदी ने कहा कि विश्वनाथ धाम का ये पूरा नया परिसर एक भव्य भवन भर नहीं है, ये प्रतीक है, हमारे भारत की सनातन संस्कृति का, ये प्रतीक है हमारी आध्यात्मिक आत्मा का, ये प्रतीक है भारत की प्राचीनता का, परम्पराओं का, भारत की ऊर्जा का, गतिशीलता का।
वाराणसी: आज काशी में आस्था के आकाश के नीचे धर्म का संसद लगा है। यहां आज प्रधानमंत्री नरेंद्र मोदी ने दिव्य काशी विश्वनाथ कॉरिडोर का विधि विधान के साथ लोकार्पण किया। वाराणसी पहुंचे पीएम मोदी की बाबतपुर एयरपोर्ट पर सीएम योगी आदित्यनाथ ने उनकी अगवानी की थी। सबसे पहले प्रधानमंत्री मोदी ने बाबा विश्वनाथ धाम के गर्भगृह में पूजा-अर्चना की। पीएम ललिता घाट से खुद जल लेकर बाबा विश्वनाथ मंदिर तक बने कॉरिडोर चल कर पहुंचे और जलाभिषेक किया। इसके बाद उन्होंने काशी विश्वनाथ कॉरिडोर का लोकार्पण किया। काशी विश्वनाथ धाम का पूरा कॉरिडोर फूलों की खुशबू से महक रहा है। विश्वनाथ कॉरिडोर में करीब एक लाख गेंदे के फूल लगाए गए हैं।वाराणसी: आज काशी में आस्था के आकाश के नीचे धर्म का संसद लगा है। यहां आज प्रधानमंत्री नरेंद्र मोदी ने दिव्य काशी विश्वनाथ कॉरिडोर का विधि विधान के साथ लोकार्पण किया। वाराणसी पहुंचे पीएम मोदी की बाबतपुर एयरपोर्ट पर सीएम योगी आदित्यनाथ ने उनकी अगवानी की थी। सबसे पहले प्रधानमंत्री मोदी ने बाबा विश्वनाथ धाम के गर्भगृह में पूजा-अर्चना की। पीएम ललिता घाट से खुद जल लेकर बाबा विश्वनाथ मंदिर तक बने कॉरिडोर चल कर पहुंचे और जलाभिषेक किया। इसके बाद उन्होंने काशी विश्वनाथ कॉरिडोर का लोकार्पण किया। काशी विश्वनाथ धाम का पूरा कॉरिडोर फूलों की खुशबू से महक रहा है। विश्वनाथ कॉरिडोर में करीब एक लाख गेंदे के फूल लगाए गए हैं।